Mixail Gromov. Mixail Leonidovich Gromov () (1943-yil 23-dekabrda tugʻilgan) — amerikalik, fransiyalik, rossiyalik matematik. Gromov geometriya, matematik tahlil va guruhlar teoriyasi sohalaridagi ishlari bilan tanilgan. 2009-yil Abel mukofoti bilan taqdirlangan. Gromov harbiy patologlar oilasida tugʻilgan. Leningraddagi 217-maktabda tahsil olgan. 1965-yilda Leningrad davlat universitetini tamomlagan. Ayni universitetda 1969-yilda fizika-matematika fanlari nomzodi ilmiy darajasini olish uchun nomzodlik dissertatsiyasini himoya qilgan. 1973-yilda esa fizika-matematika fanlari doktori ilmiy darajasiga nomzodlik dissertatsiyasini himoya qilgan. Gromovga Vladimir Roxlin rahbarlik qilgan. Gromov 1967-yildan boshlab Leningrad davlat universitetida assistent va dotsent, keyinchalik Leningrad gidrometeorologiya institutida ilmiy xodim sifatida ishlagan. Gromov 1974-yilda oilasi bilan birgalikda Isroil vizasi bilan Sovet Ittifoqini tark etgan va Italiya orqali AQShga koʻchib oʻtgan. 1981-yilgacha u Stony Brookdagi New York universitetida, 1981–1982-yillarda Pierre va Marie Curie universitetida professor boʻlib ishlagan. Gromov 1982-yildan boshlab Fransiyadagi Oliy ilmiy tadqiqotlar institutida ishlagan va u yerda toʻliq professor lavozimini egallagan. 1992-yilda u Fransiya fuqaroligini qabul qilgan. 1991–1996-yillarda College Parkdagi Maryland universitetida professori boʻlgan. 1996-yildan New York universiteti professori boʻlib ishlab kelmoqda.